Document ID: 32007D0218

KOMISIJOS SPRENDIMAS
2007 m. kovo 28 d.
iš dalies keičiantis Sprendimą C(2006) 4332 galutinis, nustatantį metinį orientacinį Bendrijos įsipareigojimų asignavimų iš Europos žuvininkystės fondo paskirstymą valstybėms narėms nuo 2007 m. sausio 1 d. iki 2013 m. gruodžio 31 d.
(pranešta dokumentu Nr. C(2007) 1313)
(2007/218/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. liepos 27 d. Tarybos reglamentą (EB) Nr. 1198/2006 dėl Europos žuvininkystės fondo (1), ypač į jo 14 straipsnį,
kadangi:
(1)
2006 m. spalio 4 d. Komisijos sprendime C(2006) 4332 galutinis valstybėms narėms nuo 2007 m. sausio 1 d. iki 2013 m. gruodžio 31 d. buvo nustatytas metinis orientacinis Bendrijos įsipareigojimų asignavimų paskirstymas regionams, atitinkantiems finansavimo iš Europos žuvininkystės fondo (toliau - EŽF) reikalavimus pagal ne konvergencijos tikslą, Bendrijos įsipareigojimų asignavimų paskirstymas regionams, atitinkantiems finansavimo iš EŽF reikalavimus pagal konvergencijos tikslą ir visų Bendrijos įsipareigojimų asignavimų iš Europos žuvininkystės fondo paskirstymas.
(2)
Kad Bulgarija ir Rumunija galėtų pasinaudoti parama iš EŽF iki 2013 m., turėtų būti nustatytos Bulgarijai ir Rumunijai skirtos Bendrijos įsipareigojimų asignavimų orientacinės sumos regionams, atitinkantiems finansavimo iš EŽF reikalavimus pagal konvergencijos tikslą, ir visų Bendrijos įsipareigojimų asignavimų iš EŽF orientacinės sumos.
(3)
Todėl reikėtų atitinkamai iš dalies pakeisti Sprendimą C(2006) 4332 galutinis,
PRIĖMĖ ŠĮ SPRENDIMĄ:
1 straipsnis
Sprendimo C(2006) 4332 galutinis I priedas pakeičiamas prie šio sprendimo pridėtu I priedu.
2 straipsnis
Šis sprendimas skirtas valstybėms narėms.
Priimta Briuselyje, 2007 m. kovo 28 d.

Labels: 2
18
15
6